IN nomine sanctæ  indiuiduæ Trinitatis, Patris,  Filij,  Spiritus sancti. Nouerint cuncti fideles sanctæ Dei Ecclesiæ, quod ego gratia Dei rex Francorum PHILIPPVS nomine, dono  concedo Domino Deo,  Sanctis Apostolis eius PETRO  PAVLO ad locum CLVNIACVM, in manu domni HVGONIS Abbatis,  omnium Abbatum, qui in eodē loco futuri sunt post eum in æternum, locū qui dicitur S. Martini ad Campos, quem pater meus HENRICVS fundauit, vt habeant  possideant in perpetuum cū omnibus apendiciis ad eundem locum pertinentibus, id est terris, vineis, sicut Engelardus possedit Abbas in vita patris mei,  in tēpore meo. Facio autē hanc donationem pro remissione peccatorum meorū,  genitoris genitricisque meæ,  omniū Regum Francorum antecessorum meorum, vt cum omni libertate  quiete absque vlla calumnia alicuius viuentis personæ, vel potestate, præfatus locus Cluniacus possideat: vt Deus omnipotens interuenientibus beatis Apostolis Petro  Paulo regnum  vitam nostram cum pace  tranquillitate disponat in præsenti sæculo,  in futuro sempiterna gaudia concedat. Vt autem hęc donatio firma  stabilis atque inconuulsa permaneat, hoc Præceptum manu propria firmo  corroboro, ac sigillo proprio sigillare præcipio, ac testib. firmādum trado. Signum PHILIPPI Regis Francorum, [Monogramme] S. Haganonis Eduensis Episcopi. S. Comitis Rainaldi de Niuernis, S. Rotberti dapiferi, S. Rotberti de Alliaco, S. Gauteri de Clamiciaco, S. Ebonis de Monte-celso. Si quis autem hoc donum vel Præceptum calumniare tentauerit, iram omnipotentis Dei,  omnium Sanctorum eius incurrat,  insuper regia potestate constrictus, vēdicare nequeat quod repetit, vsque dum a calumnia recedat. Huius rei testes sunt  confirmatores Canonici ipsius loci, Goisfredus Prior, Eustachius, Gislebertus, Daimbertus, Gauteri II. Mainard9, Goisbertus, Malfredus, Bernardus, Hugo, Robertus, Arrandus. Actum publice apud S. Benedictum de Floriaco, anno Incarnati Verbi MLXXVIIII, anno Regni nostri XIX. Ego Gilebertus ad vicem Rogerij Cancellarij relegendo subscripsi.